CELEX: 32011R0879
Language: lv
Date: 2011-09-02 00:00:00
Title: Komisijas Īstenošanas regula (ES) Nr. 879/2011 ( 2011. gada 2. septembris ), ar ko groza Padomes Regulu (ES) Nr. 57/2011 attiecībā uz Esmarka mencas un saistīto piezvejas sugu nozvejas limitiem ICES IIIa zonā un Savienības ūdeņos ICES IIa un IV zonā

3.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 228/6
            
         KOMISIJAS ĪSTENOŠANAS REGULA (ES) Nr. 879/2011
   (2011. gada 2. septembris),
   ar ko groza Padomes Regulu (ES) Nr. 57/2011 attiecībā uz Esmarka mencas un saistīto piezvejas sugu nozvejas limitiem ICES IIIa zonā un Savienības ūdeņos ICES IIa un IV zonā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un – attiecībā uz ES kuģiem – konkrētos ūdeņos, kas nav ES ūdeņi (1), un jo īpaši tās 5. panta 4. punktu,
   tā kā:
   
               (1)
            
            
               Regulas (ES) Nr. 57/2011 IA pielikumā Esmarka mencas un saistīto sugu nozvejas limiti ICES IIIa zonā un Savienības ūdeņos ICES IIa un IV zonā ir noteikti nulles apjomā.
            
         
               (2)
            
            
               Pamatojoties uz 2011. gada pirmajā pusē apkopoto zinātnisko informāciju, Zivsaimniecības zinātnes, tehnikas un ekonomikas komiteja atzīst, ka 2011. gadā nozveja, kas nepārsniedz 6 000 tonnu, atbilstu zvejas izraisītas zivju mirstības rādītājam 0,02 un ļautu saglabāt krājuma apjomu virs piesardzības robežvērtībām.
            
         
               (3)
            
            
               Esmarka mencas krājums Ziemeļjūrā ir kopīgs ar Norvēģiju, taču patlaban tas netiek kopīgi pārvaldīts. Šajā regulā paredzētajiem pasākumiem vajadzētu būt saskaņā ar ES un Norvēģijas apspriedēm, kas notikušas, ievērojot Eiropas Savienības un Norvēģijas 2010. gada 3. decembra Saskaņotā zvejniecības apspriežu secinājumu protokola noteikumus.
            
         
               (4)
            
            
               Tāpēc Savienības daļa no Esmarka mencas nozvejas ICES IIIa zonā un Savienības ūdeņos ICES IIa un IV zonā būtu jānosaka apjomā, kas atbilst 75 % no 6 000 tonnām.
            
         
               (5)
            
            
               Pikša un merlangs ir piezvejas sugas, kuras iegūst Esmarka mencas zvejā. Tāpēc ir lietderīgi atskaitīt to nozveju no dalībvalstīm iedalītajām Esmarka mencas un saistīto sugu kvotām, bet, lai nepieļautu pārmērīgu nozveju, šo sugu daudzumi, kurus var atskaitīt no šīs kvotas, nedrīkstētu pārsniegt 5 % kopējās nozvejas.
            
         
               (6)
            
            
               Tādēļ būtu attiecīgi jāgroza Regulas (ES) Nr. 57/2011 IA pielikums.
            
         
               (7)
            
            
               Esmarka menca nav ilgdzīvojoša suga. Tāpēc jaunie nozvejas limiti būtu jāievieš pēc iespējas drīzāk, lai nodrošinātu attiecīgās zvejas nepārtrauktību. Tādēļ šai regulai būtu jāstājas spēkā nākamajā dienā pēc tās publicēšanas.
            
         
               (8)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 57/2011 IA pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 24, 27.1.2011., 1. lpp.
   
      PIELIKUMS
      Regulas (ES) Nr. 57/2011 IA pielikumā ierakstu par Esmarka mencas krājumu un saistīto piezveju ICES IIIa zonā un Savienības ūdeņos ICES IIa un IV zonā aizstāj ar šādu:
      
         
                     
                                 “Suga
                              
                              
                                 :
                              
                              
                                 Esmarka menca un saistītā piezveja
                                 
                                    Trisopterus esmarki
                                 
                              
                           
                  
                     
                                 Zona
                              
                              
                                 :
                              
                              
                                 IIIa; ES ūdeņi IIa un IV zonā
                                 NOP/2A3A4.
                              
                           
               
                     Dānija
                  
                  
                     4 496 (1)
                     
                  
                  
                     Analītiskā KPN.
                     Regulas (EK) Nr. 847/96 3. pantu nepiemēro.
                     Regulas (EK) Nr. 847/96 4. pantu nepiemēro.
                  
               
                     Vācija
                  
                  
                     1 (1)
                         (2)
                     
                  
               
                     Nīderlande
                  
                  
                     3 (1)
                         (2)
                     
                  
               
                     ES
                  
                  
                     4 500 (1)
                     
                  
               
                     Norvēģija
                  
                  
                     0
                  
               
                     KPN
                  
                  
                     Nepiemēro
                  
               
      
         (1)  Vismaz 95 % izkrāvumu jābūt Esmarka mencai. Pikšas un merlanga piezvejas jāatskaita no atlikušajiem KPN 5 %.
      
         (2)  Šo kvotu drīkst izmantot tikai ES ūdeņos ICES IIa, IIIa un IV zonā.”